Číslo zmluvy objednávateľa:                                                         Číslo zmluvy zhotoviteľa:

Zmluva o  DIELO
uzatvorená  podľa § 536 a nasl.  zákona č. 513/1991 Zb. Obchodného zákonníka
(ďalej len „zmluva“)

Zmluvné strany

1.	Objednávateľ: 
Názov: 	Mesto Košice 
Štatutárny orgán:	MUDr. Richard Raši, PhD., MPH,  primátor 
Sídlo:	Trieda SNP 48/A, 040 11 Košice 
IČO:	00691135
DIČ:	2021186904
Bankové spojenie:	Prima banka Slovensko, a.s.
Číslo účtu:	0442486001/5600

	(ďalej len „Objednávateľ“) 
	a	
2.	Zhotoviteľ: 
Názov:	
Štatutárny orgán:	
Sídlo:	
IČO: 	
DIČ.:	
IČ DPH:	
Bankové spojenie:	
Číslo účtu:	

(ďalej len „Zhotoviteľ“)

ďalej spoločne aj „Zmluvné strany“ sa dohodli na zmluve v nasledovnom znení:

Preambula

	Zmluva sa uzatvára na základe verejného obstarávania v zmysle zákona č. 25/2006 Z. z. v znení neskorších predpisov postupom určeným pre zákazku s nízkou hodnotou.

Článok I
Predmet zmluvy

1.	Predmetom zmluvy je záväzok Zhotoviteľa vykonať pre objednávateľa dielo spočívajúce v dodaní dokumentu s názvom: „Miestny územný systém ekologickej stability  mesta Košice“ (ďalej len „MÚSES“ alebo „dielo“)  v súlade s § 69 ods. 1 písm. i) zákona č. 543/2002 Z. z. o ochrane prírody a krajiny v znení neskorších predpisov (ďalej len „Zákon“) v spojení s Vyhláškou Ministerstva   životného prostredia Slovenskej republiky č.24/2003 Z. z  v znení neskorších predpisov (ďalej len „Vyhláška“), ktorou sa vykonáva zákon č. 543/2002 Z. z. o ochrane prírody a krajiny v rozsahu:
-	Analytická časť –  analýza  abiotických  a   biotických  pomerov,  súčasnej krajinnej štruktúry, pozitívnych  a negatívnych  prvkov  v území,  zhodnotenie  vzťahu  k  územnému  plánu obce, v  rámci ktorej  sa  počíta  i so  spracovaním  expertných  podkladov  podľa   potreby,  terénny prieskum.
-	Syntézová časť – syntéza  analytických vstupov a hodnotenie územia - hodnotenie ekologickej stability, typov biotopov, hodnotenie krajinnej štruktúry a klasifikácia územia.
-	Návrhová časť – návrh miestneho územného systému ekologickej stability zameraný na tvorbu kostry MÚSES, návrh ekostabilizačných  opatrení na zvýšenie ekologickej stability krajiny na území mesta Košice a na elimináciu stresových faktorov.
2.	Dielo bude pozostávať z:
2.1	tlačenej formy:
a)	textová časť vo formáte A4 (analytická časť, syntézová časť, návrhová časť) 
b)	grafická časť s výstupom  mapových podkladov:
-	1. mapa:   Súčasná krajinná štruktúra (M  1:10 000)
-	2. mapa:   Priemet  pozitívnych a negatívnych prvkov a javov  (M 1: 10 000)
-	3. mapa:   Návrh miestneho územného systému ekologickej stability  (M. 1:10 000)
2.2	elektronickej formy:
a)	textová časť na CD nosiči vo formáte pdf
b)	grafická časť  na CD nosiči spracovaná v programe Arc View  GIS  aplikácii podľa Vyhlášky a zároveň vo formáte jpg.
3.	Dielo bude obsahovať podmienky definované v prílohe č. 24  Vyhlášky.
4.	Za riadne zhotovené dielo sa Objednávateľ zaväzuje zaplatiť Zhotoviteľovi cenu vo výške a spôsobom dohodnutým v tejto zmluve.

Článok II
Práva a povinnosti zmluvných strán

1.	Objednávateľ je povinný bez zbytočného odkladu informovať zhotoviteľa o skutočnostiach, ktoré majú rozhodujúci význam pre zhotovenie diela a ďalšie trvanie tejto zmluvy. 
2.	Zhotoviteľ je povinný mesačne,  vždy  do desiateho dňa v mesiaci, informovať  kontaktnú osobu Objednávateľa  elektronickou formou o stave zhotovovania diela.
3.	V súlade so Zákonom podlieha MÚSES schváleniu v Mestskom zastupiteľstve v Košiciach. Zhotoviteľ je povinný sa zúčastniť  pred schválením diela na  jeho pripomienkovom konaní  a tiež na jeho schvaľovacom procese v orgánoch mesta. Objednávateľ je povinný oznámiť Zhotoviteľovi miesto a  termín pripomienkového konania ako aj schvaľovania MÚSES, a to najmenej 7 pracovných dní pred ich konaním.
4.	Objednávateľ je povinný doručiť Zhotoviteľovi konečné písomné pripomienky všetkých dotknutých inštitúcií a občianskych združení  bez zbytočného odkladu. Zhotoviteľ je povinný vyhodnotiť a zapracovať do diela  tieto písomné   pripomienky  do 10 pracovných  dní  odo doručenia.

Článok III
Cena a platobné podmienky 

1.	Cena diela   bola stanovená v zmysle zákona č. 18/1996 Z.z. o cenách v znení neskorších predpisov  podľa výsledku verejného obstarávania: vo výške  ................€ bez DPH.
2.	DPH bude fakturovaná podľa platných právnych predpisov v čase  vystavenia faktúry Zhotoviteľom.
3.	Objednávateľ zaplatí zhotoviteľovi cenu na základe dvoch faktúr.
4.	Zmluvné strany sa dohodli na tom, že cena diela bude uhradená po odovzdaní jednotlivých častí diela takto:
4.1	za dodanie  prvopisu    diela   po  splnení   podmienok   podľa  článku  IV  bodu  4 vo výške 
50  % z celkovej ceny diela
4.2	za  dodanie  čistopisu  diela   po splnení  podmienok  podľa  článku IV bodu 5 vo výške 50% z celkovej ceny diela
5.	Lehota splatnosti faktúr  je 30 dní odo dňa  doručenia faktúr objednávateľovi.

Článok IV
Podmienky zhotovenia a dodania diela

1.	Zhotoviteľ  je povinný pri vyhotovovaní diela postupovať s odbornou starostlivosťou.
2.	Zhotoviteľ je povinný dielo zhotoviť vo vlastnom mene a na svoje nebezpečenstvo.
3.	Pri zhotovovaní diela je Zhotoviteľ povinný postupovať podľa pokynov Objednávateľa, v súlade so Zákonom a Vyhláškou v súlade so zákonom č. 513/1991 Zb. Obchodného zákonníka a ďalších všeobecne záväzných právnych  predpisov  a ustanovení tejto zmluvy, v súlade s východiskovými podkladmi  a predloženými  pripomienkami.
4.	Prvopis diela (1. fáza spracovania) sa považuje za zhotovený a dodaný Objednávateľovi po vyhodnotení a zapracovaní pripomienok dotknutých inštitúcií a občianskych združení,  a to  písomným prevzatím prvopisu diela Objednávateľom na základe preberacieho  protokolu. Preberací protokol bude podpísaný poverenými zástupcami zmluvných  strán. Odovzdanie diela  zakladá Zhotoviteľovi právo na vystavenie faktúry   v zmysle článku III  bod 4.1. zmluvy. Termín dodania prvopisu diela na pripomienkovanie je do 31.05.2013.
5.	Ukončením schvaľovacieho procesu pred orgánmi mesta Košice nadobudne účinnosť uznesenie Mestského zastupiteľstva  v Košiciach,  ktoré Objednávateľ  doručí Zhotoviteľovi. Zhotoviteľ zapracuje prípadné pripomienky   vyplývajúce z uznesenia. Čistopis diela (2. fáza spracovania) Zhotoviteľ dodá Objednávateľovi do 30 dní po  doručení uznesenia. Objednávateľ písomne prevezme čistopis diela na základe preberacieho protokolu. Preberací protokol bude podpísaný poverenými zástupcami zmluvných  strán. Za odovzdanie diela sa bude považovať podpísanie preberacieho protokolu Objednávateľom bez pripomienok alebo po och odstránení. Odovzdanie diela  zakladá Zhotoviteľovi právo na vystavenie faktúry  podľa článku III  bod 4.2.  tejto zmluvy.
6.	Zhotoviteľ  je povinný bez zbytočného odkladu upozorniť  Objednávateľa na nevhodnú povahu alebo vady vecí, podkladov alebo pokynov, daných mu Objednávateľom na vyhotovenie diela, ak Zhotoviteľ mohol túto nevhodnosť zistiť pri vynaložení odbornej spôsobilosti.
7.	Ak Zhotoviteľ zistí skryté prekážky, ktoré mu bránia zhotoviť dielo riadne a včas, je povinný to oznámiť  Objednávateľovi a po vzájomnej dohode, formou obojstranne podpísaného písomného dodatku k tejto zmluve, riešiť ďalší postup pri zhotovovaní diela.
8.	Dielo (prvopis a čistopis diela) je Zhotoviteľ povinný dodať objednávateľovi v tlačenej forme – textová časť ( 3 x paré) a grafická časť (3 x  paré) a v elektronickej forme na CD nosiči  (4 ks) textovú a grafickú časť.  Textová časť bude vyhotovená vo formáte pdf, grafická časť bude  vyhotovená  v digitálnej forme ako ju upravuje  Vyhláška a zároveň,  z  dôvodu   zverejnenia  dokumentu  na   webovom sídle   mesta, bude  v elektronickej forme pre  grafickú  časť  použitý formát jpg.
9.     Vlastníctvo k dielu  prechádza na objednávateľa dňom zaplatenia ceny diela podľa článku III  bod 
        4.2.

Článok V
 Zmluvné sankcie  

1.	Ak Zhotoviteľ poruší svoju povinnosť vyplývajúcu z tejto zmluvy alebo zo zákona, je povinný nahradiť Objednávateľovi škodu  tým  spôsobenú bez ohľadu na povahu okolností, v dôsledku ktorých došlo k porušeniu povinností Zhotoviteľa.
2.	V prípade omeškania s plnením predmetu zmluvy alebo jeho časti Zhotoviteľom oproti dojednaným lehotám v tejto zmluve je Objednávateľ oprávnený uplatniť si voči Zhotoviteľovi zmluvnú pokutu vo výške  0,05 % denne z ceny diela za každý aj začatý deň omeškania.
3.	V prípade porušenia povinnosti stanovenej v článku II  bod  3 má Objednávateľ nárok na  zmluvnú pokutu vo výške  100 €, a to za každé jednotlivé porušenie.
4.	Objednávateľ je oprávnený vo vzťahu k vyúčtovanej  zmluvnej pokute započítať jednostranným úkonom oprávnené splatné i nesplatné pohľadávky Zhotoviteľa voči Objednávateľovi.
5.	Zhotoviteľ je oprávnený požadovať od objednávateľa zmluvnú pokutu vo výške 0,01% z ceny neuhradenej čiastky  faktúry za každý aj začatý deň omeškania oprávnenej platby na základe lehoty splatnosti.

Článok VI
Záručná doba a zodpovednosť za vady

1.	Zhotoviteľ zodpovedá za vady, ktoré má výsledok realizácie predmetu zmluvy alebo jeho časti v čase jeho odovzdania Objednávateľovi. V prípade sporu o to, či odovzdávaný výsledok realizácie predmetu zmluvy alebo jeho časti vykazuje chyby a nedorobky, sa má za to, že tomu tak je, a to až do doby, než sa preukáže opak; dôkazné bremeno nesie v takomto prípade Zhotoviteľ.
2.	Ak Objednávateľ zistí, že Zhotoviteľ koná v rozpore s touto zmluvou alebo zákonom, je povinný o tom písomne informovať Zhotoviteľa.  Objednávateľ je oprávnený požadovať, aby Zhotoviteľ vzniknuté vady diela odstránil bez zbytočného odkladu.
3.	Zhotoviteľ poskytne  na dielo záručnú dobu 24 mesiacov, ktorá začína plynúť dňom prechodu  vlastníckeho práva na Objednávateľa podľa čl. IV. bod 9.  

Článok VII 
 Ukončenie zmluvného vzťahu

1.	Táto zmluva zaniká: 
       a)  písomnou výpoveďou ktorejkoľvek zo zmluvných strán
  b)  písomnou dohodou oboch zmluvných strán
  c)  odstúpením od zmluvy.
2.	Túto zmluvu sú oprávnené vypovedať obidve zmluvné strany, a to aj bez uvedenia dôvodu. 
Výpovedná lehota je 1 mesiac, a začne plynúť prvým dňom kalendárneho mesiaca nasledujúceho  
po mesiaci, v ktorom bola písomná výpoveď doručená druhej zmluvnej strane.
3.	Obidve zmluvné strany sú oprávnené ukončiť zmluvu písomnou dohodou k obojstranne 
dohodnutému a potvrdenému dátumu.
4.	Pokiaľ jedna zo zmluvných strán poruší ustanovenia tejto zmluvy a toto porušenie neodstráni ani
do 30 dní po doručení písomnej výzvy od druhej zmluvnej strany, je druhá zmluvná strana oprávnená od zmluvy odstúpiť.
5.	Odstúpením od zmluvy  zmluva zaniká dňom doručenia odstúpenia druhej zmluvnej strane.
Odstúpením od zmluvy zanikajú všetky práva a povinnosti zmluvných strán okrem nárokov na 
náhradu škody vzniknutej porušením tejto zmluvy, nárokov na zmluvné alebo zákonné sankcie 
a nárokov vyplývajúcich z ustanovení o zodpovednosti za vadu.

Článok VII
Záverečné ustanovenia

1.	Akékoľvek zmeny alebo doplnenia tejto zmluvy môžu byť vykonané len formou písomného a očíslovaného dodatku k tejto zmluve podpísaného oboma zmluvnými stranami.
2.	Zmluvné strany sa zaväzujú počas doby trvania záväzkového vzťahu vzniknutého z tejto zmluvy oznamovať si navzájom všetky nové skutočnosti a zmeny dôležité pre tento ich zmluvný vzťah bez zbytočného odkladu.
3.	Táto zmluva je vyhotovená v štyroch rovnopisoch, z ktorých každý má platnosť originálu, pričom Objednávateľ dostane dva rovnopisy a Zhotoviteľ dva rovnopisy.
4.	Táto zmluva nadobúda platnosť dňom podpísania obidvoma zmluvnými stranami a účinnosť dňom nasledujúcim po dni jej zverejnenia na webovom sídle mesta Košice (www.kosice.sk) 
5.	Zmluvné strany vyhlasujú, že si túto zmluvu prečítali, jej obsahu porozumeli,  že jej obsah zodpovedá ich skutočnej, vážnej a slobodnej vôli,  neuzatvárajú ju v tiesni či za inak nevýhodných podmienok  a na znak svojho súhlasu, byť touto zmluvou viazaní, ju podpisujú.

        V Košiciach dňa ...................

       Za objednávateľa:                                                             Za zhotoviteľa:                

        ......................................................                                      ......................................
        MUDr. Richard Raši, PhD., MPH                                         
                      primátor mesta